hotchpotch/miracl-hf-unified huggingface dataset:
ফ্রগার
ফ্রগার () হচ্ছে একটি কাঠামোভিত্তিক বা আর্কেড গেম, যা বাজারে আসে ১৯৮১ সালে। এই গেমটি তৈরি করে জাপানের খেলনা নির্মাতা প্রতিষ্ঠান কোনামি এবং গেমটি বিশ্বব্যপী পরিবেশকের দায়িত্ব পালন করে সেগা/জার্মেলিন। এই গেমটি একটি ক্লাসিক ভিডিও গেম যার বিভিন্ন সংস্করণ এখনো ইন্টারনেটের বিভিন্ন গেমিং সাইটে পাওয়া যায়, ও যথেষ্ট জনপ্রিয়।
এই ভিডিও গেমটি পটভূমি হচ্ছে যে কতোগুলো ব্যাঙকে একের পর এক তাদের বাড়ির রাস্তা দেখিয়ে দিতে হবে। আর এটা করতে গিয়ে প্রতিটি ব্যাঙকে অবশ্যই একটি ব্যস্ত রাস্তা এবং দূর্যোগপূর্ণ নদী পেরোতে হবে। এ কাজটি করতে গিয়ে বিভিন্ন দূর্যোগে ব্যাঙ মারা পড়লে খেলোয়ার লাইফ পয়েন্ট হারাবে, তেমনি দক্ষ খেলোয়াররা অতিরিক্ত লাইফ পয়েন্ট পাবার সুযোগও পাবেন।
গ্রাফিক উপন্যাস
গ্রাফিক উপন্যাস () হচ্ছে এক প্রকার গদ্য সাহিত্য যেখানে গল্পটি কমিকের মতো করে পাঠকের কাছে পরিবেশন করা হয়। এর পরিধিটি অনেক বড় এবং এটি কাঠামোর দিক থেকে ছোটগল্পের সাথে সাদৃশ্যপূর্ণ, এবং বিভিন্ন বিভাগে এটি বিভক্ত। সংক্ষেপে বলতে গেলে এটি একটি দীর্ঘ পরিধির কমিক্‌স।
গ্রাফিক উপন্যাসে আকৃতি তুলনামূলক ভাবে বড় হয় এবং কমিক ম্যাগাজিনের মতো প্রকাশনাগুলোতে এটি প্রকাশ পায়। সেই সাথে এটি বই হিসেবেও প্রকাশিত হয়, এবং বইগুলো সচারচর বইয়ের দোকান ছাড়াও কমিক্‌স বিক্রির দোকান এবং খবরের কাগজ বিক্রির দোকানগুলোতেও পাওয়া যায়। এছাড়া অনেক ক্ষেত্রে বড় বড় গ্রন্থাগারগুলোও গ্রাফিক উপন্যাস সংগ্রহ করেন।
ইনসাইড দি অ্যাক্টরস স্টুডিও
ইনসাইড দি অ্যাক্টরস স্টুডিও () হচ্ছে ব্রাভো টেলিভিশন নেটওয়ার্কে প্রচারিত একটি টক শো। যার উপস্থাপক এবং সঞ্চালক হচ্ছে জেমস লিপটন। অনুষ্ঠানটি প্রযোজনা ও পরিচলনা করেন জেফ উর্টজ, এবং এটির নির্বাহী প্রযোজক জেমস লিপটন। এই অনুষ্ঠানটি শুরু হয় ১৯৯৪ সালে এবং এটি পরিবেশন করে কেবলরেডি, যা ১২৫টি দেশে প্রায় ৮ কোটি ৯০ লক্ষ বাসায় এটি প্রচারিত হয়। বর্তমানে অনুষ্ঠানটি ধারণ করা হয় প্যালেস ইউনিভার্সিটির নিউ ইয়র্ক সিটি ক্যাম্পাসের মাইকেল শিমেল সেন্টার ফর দি আর্টস-এ।
সান ফ্রান্সিসকো ক্রনিকল
সান ফ্রান্সিসকো ক্রনিকল () হচ্ছে উত্তর ক্যালিফোর্নিয়ার সবচেয়ে বেশি প্রচলিত সংবাদপত্র, সেই সাথে গোটা যুক্তরাষ্ট্রের অন্যতম বৃহৎ একটি সংবাদপত্র। এটি মূলত সরবরাহ করা হয় সান ফ্রান্সিসকো উপকূলবর্তী এলাকায়, কিন্তু এটি উত্তর ও মধ্য ক্যালিফোর্নিয়াতেও সরবরাহ করা হয়। ১৮৬৫ সালে চার্লস ডি ইয়াং ও এম. এইচ. ডি ইয়াং নামের দুই ভাই একত্রে "দ্য ডেইলি ড্রামাটিক ক্রনিকল" নামে একটি সংবাদপত্র প্রকাশ শুরু করে, যা আজকের "সান ফ্রান্সিসকো ক্রনিকল"। সান ফ্রান্সিসকোতে শুরু হয়ে ১৮৮০ সাল পর্যন্ত পত্রিকাটি ছিলো যুক্তরাষ্ট্রের পশ্চিম উপকূলবর্তী এলাকার সবচেয়ে বেশি প্রচারিত দৈনিক। বর্তমানে শুধুমাত্র "লস অ্যাঞ্জেলস টাইমস" এটিকে টপকে প্রথম স্থানে রয়েছে। এছাড়া বর্তমানে ক্রনিকল বিক্রির দিক থেকে যুক্তরাষ্ট্রের ১২তম বৃহৎ দৈনিক পত্রিকা।
রায়ান ফিলিপ
ম্যাথিউ রায়ান ফিলিপ () (জন্ম: ১০ সেপ্টেম্বর, ১৯৭৪)), যদি রায়ান ফিলিপ নামেই সমধিক পরিচিত একজন মার্কিন অভিনেতা। "ওয়াল লাইফ টু লাইভ" সোপ অপরাতে অভিনয়ের পর তিনি ১৯৯০-এর দশকের শেষের দিকে চলচ্চিত্রে অভিনয় শুরু করেন। তাঁর অভিনীতি চলচ্চিত্রগুলোর মধ্যে আছে "আই নো হোয়াট ইউ ডিড লাস্ট সামার", "ক্রুয়েল ইনটেনশন্স" এবং "৫৪"। খুব সাম্প্রতিককালে তিনি একাডেমি পুরস্কার বিজয়ী চলচ্চিত্র "ক্র্যাশ"-এ অভিনয় করেছেন। এছাড়া ২০০৭ সালে তিনি "ব্রিচ" নামের সত্য ঘটনা অবলম্বনে নির্মিত একটি চলচ্চিত্রেও অভিনয় করেছেন।
১৯৯৭ সালে ফিলিপ অভিনেত্রী রিজ উইদারস্পুনের ২১তম জন্মদিনের অনুষ্ঠানে অংশগ্রহণ করেন। সেসময় তাঁর সাথে উইদারস্পুনের দেখা হয়, এবং পরবর্তীতে তিনি গণমাধ্যমকে জানান যে তাঁরা সেদিন পুরো রাত একত্রে কাটিয়েছেন, এবং উইদারস্পুন ফিলিপকে বলেছেন, “আমার মনে হয় তুমি হচ্ছো আমার জন্মদিনের উপহার” পরের দিন সকালে ফিলিপ ছবির শুটিংয়ের কাজে ক্যালিফোর্নিয়া ছেলে নর্থ ক্যারোলাইনা চলে যান। পরবর্তীতে চিঠি, ই-মেইল ও টেলিফোনের মাধ্যমে তাঁদের প্রেম চলতে থাকে। পরে ফিলিপ লস অ্যাঞ্জেলসে ফিরে এলে তাঁরা একসাথে সময় কাটাটে থাকে এবং তাঁদের বাগদান হয় ১৯৯৮-এর ডিসেম্বরে। পরবর্তী বছরে তাঁরা এক সাথে "ক্রুয়েল ইনটেনশন" চলচ্চিত্রে অভিনয় করা শুরু করে। ফিলিপ এবং উইদারস্পুন ৫ জুন, ১৯৯৯-এ সাউথ ক্যারোলাইনার এক খামারবাড়িতে ছোট ঘরোয়া অনুষ্ঠানে বিবাহ বন্ধনে আবদ্ধিত হন।
মাইক নিউয়েল (পরিচালক)
মাইকেল করম্যাক নিউয়েল () (জন্ম: ২৮ মার্চ, ১৯৪২) একজন ইংরেজ চলচ্চিত্র পরিচালক এবং প্রযোজক। তিনি টেলিভিশনের জন্য নির্মিত চলচ্চিত্রও প্রযোজনা ও পরিচলনা করেন।
নিউয়েল পড়াশোনা করেছেন সেইন্ট অ্যালবানস স্কুল-এ এবং ক্যামব্রিজ ইউনিভার্সিটির ম্যাগডালিন কলেজে। মঞ্চে কাজ শুরু করার জন্য পবর্তীতে তিনি গ্রেনাডা টেলিভিশনে তিন বছরের একটি প্রশিক্ষণ গ্রহণ করেছিলেন।
জন কিউস্যাক
জন পল কিউস্যাক () (জন্ম: ২৮ জুন, ১৯৬৬) হচ্ছেন একজন মার্কিন চলচ্চিত্র অভিনেতা এবং চিত্রনাট্য লেখক। তিনি "সে এনিথিং..." চলচ্চিত্রের জন্য ১৯৯০ সালে মোস্ট প্রমিজিং অ্যাক্টর পুরস্কার জয় করেছিলেন। এছাড়া ১৯৯৮ সালে তিনি "কন এয়ার"-এ অভিনয়ের জন্য সেরা পার্শ্ব অভিনেতা হিসেবে ব্লকবাস্টার এন্টারটেইনমেন্ট পুরস্কার, এবং কমিটমেন্ট টু শিকাগো পুরস্কার লাভ করেছেন। কিউস্যাকের অভিনীত অন্যান্য উল্লেখযোগ্য চলচ্চিত্রসমূহ হল "বেটার অফ ডেড" (১৯৮৫), "গ্রস পয়েন্ট ব্ল্যাংক" (১৯৯৭), "বিয়িং জন মালকভিচ" (১৯৯৯), "হাই ফিডেলিটি" (২০০০), "ফোরটিন হান্ড্রেড এইট" (২০০৭), "টুয়েন্টি টুয়েলভ" (২০০৯), "দ্য রেভেন" (২০১২)।
কিউস্যাকের জন্ম ইলিনয়ের এক আইরিশ আমেরিকান ক্যাথলিক পরিবারে। তাঁর বাবা ডিক কুস্যাক (১৯২৫-২০০৩), এবং বোন অ্যান, জোয়ান, সুসি, এবং ভাই বিল নিজেরাও অভিনয়শিল্পী। অভিনয়ের পাশাপাশি তাঁর বাবা তথ্যচিত্রও নির্মাণ করতেন, এবং তাঁর মালিকানাধীন একটি প্রযোজনা প্রতিষ্ঠান ছিলো। কুস্যাকের মা ন্যান্সি, ছিলেন একজন গণিতের শিক্ষক এবং রাজনৈতিক কর্মী। কিউস্যাক কিছুদিন নিউ ইয়র্ক ইউনিভার্সিটিতে পড়াশোনাও করেছেন।
জেফ্রি ডেভার
জেফরি ডেভার () (জন্ম: ৬ মে, ১৯৫০) একজন মার্কিন রহস্য ও অপরাধ সাহিত্য লেখক। যদিও তিনি আইন পড়াশোনা করেছেন, এবং আইন পেশাজীবী হিসেবেও কাজ করেছেন, কিন্তু তিনি তাঁর পেশাজীবন শুরু করেছিলেন মূলত একজন সাংবাদিক হিসেবে।
ডিট্রয়েট ফ্রি প্রেস
ডিট্রয়েট ফ্রি প্রেস () হচ্ছে যুক্তরাষ্ট্রের মিশিগান অঙ্গরাজ্যের ডিট্রয়েট শহরের সবচেয়ে বেশি বিক্রিত পত্রিকা। এটির রবিবারের সংস্করণ সানডে ফ্রি প্রেস নামে পরিচিত। মাঝে মাঝে পত্রিকাটিকে ছোট করে "ফ্রিপ" (যেহেতু পত্রিকাটির ওয়েবসাইট অ্যাড্রেস ফ্রিপ ডট কম) নামেও ডাকা হয়। প্রাথমিকভাবে যে কাউন্টিগুলোতে এই পত্রিকাটি সরবরাহ করা হয় তা হচ্ছে ওয়েইন, অকল্যান্ড, ম্যাকম্ব, লিভিংস্টোন, ওয়াশটেনো, এবং মনরো কাউন্টি।
পত্রিকাটি গ্যানেট কোম্পানির মালিকানাধীন, যাদের মালিকানায় ডিট্রয়েটের আরো একটি বহুল প্রচারিত পত্রিক "দ্য ডিট্রয়েট নিউজ" রয়েছে। পত্রিকাটি এ পর্যন্ত মোট আটবার পুলিৎজার পুরস্কার জয় করেছে। সম্পাদকীয়-এর দিক থেকে "ডিট্রয়েট নিউজ" পত্রিকাটির চেয়ে "ডিট্রয়েট ফ্রি প্রেস" পত্রিকাটি অনেক উদারপন্থী।
গার্ল, ইন্টারাপ্টেড
গার্ল, ইন্টারাপ্টেড () হচ্ছে সুসানা কায়জেনের লিখিত, এবং মার্কিন যুক্তরাষ্ট্র থেকে ১৯৯৩ সালে প্রকাশিত একটি বেস্ট সেলার স্মৃতিচারণমূলক গ্রন্থ। এই বইতে কায়জেন উঠিয়ে এনেছেন ১৯৬০-এর দশকে তাঁর একটি মানসিক হাসপাতালে থাকার অভিজ্ঞতা। এখানে তিনি ভর্তি হয়েছিলেন বর্ডারলাইন পার্সোনালিটি ডিসঅর্ডার রোগটি নিয়ে।
যখন সুসানা কায়জেন "ফার আফিয়েল্ড" উপন্যাসটি লিখছিলেন, তখনই অসুস্থতায় পড়ে ম্যাকলিন হসপিটালে ভর্তি হন, এবং দুই বছর সেখানে চিকিৎসাধীন থাকেন। এরপর বইটি শেষ করার পর তিনি যখন তাঁর আইনজীবীর সহায়তায় হাসপাতাল থেকে ছাড়া পান, তারপর তিনি "গার্ল, ইন্টারাপ্টেড" বইটি লেখা শুরু করেন।
উইনোনা রাইডার
উইনোনা লরা হরোউইট্‌জ ( — উচ্চারণ: "উঈ-নো-না লরা হরোঊইট্‌জ্‌") (জন্ম: ২৯ অক্টোবর, ১৯৭১), যিনি তাঁর পেশাগত নাম উইনোনা রাইডার নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তাঁর অভিনীত প্রথম উল্লেখযোগ্য চলচ্চিত্রটি ছিলো "লুকাস" (১৯৮৬)। টিম বার্টন পরিচালিত "বিটলজুস" ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তাঁর প্রথম কাল্ট চলচ্চিত্র "হেদারস" (১৯৮৯)-এ একজন কিশোরীর ভূমিকায় অভিনয় করেন।
তিনি ১৯৯০-এর দশকের অন্যতম সফল অভিনেত্রী। এই সময়ে তিনি নাট্যধর্মী "মারমেইডস" (১৯৯০) ছবিতে অভিনয় করে একটি গোল্ডেন গ্লোব পুরস্কারের মনোনয়ন লাভ করেন এবং একই বছর বার্টনের রূপকথাধর্মী "এডওয়ার্ড সিজারহ্যান্ডস" চলচ্চিত্রে জনি ডেপের বিপরীতে এবং ১৯৯২ সালে ফ্রান্সিস ফোর্ড কোপলার গথিক ভীতিপ্রদ প্রণয়মূলক "ব্রাম স্টকার্স ড্রাকুলা" চলচ্চিত্রে গ্যারি ওল্ডম্যানের বিপরীতে অভিনয় করে। "দি এজ অফ ইনোসেন্স" ছবিতে অভিনয় করে রাইডার সেরা পার্শ্ব অভিনেত্রী বিভাগে গোল্ডেন গ্লোব পুরস্কার জয় করেন, এবং একই বিভাগে একাডেমি পুরস্কারের জন্য মনোনয়ন লাভ করেন।
মেথড অ্যাক্টিং
মেথড অ্যাক্টিং () হচ্ছে অভিনয়ের একটি কৌশল, যেখানে অভিনয়শিল্পী বাস্তব জীবনে তাঁর চরিত্রের মতো জীবন-যাপন করেন, এবং ঠিক সেই ধরনের আচার-আচরণে অভ্যস্ত হন, যেন, তিনি তাঁর চরিত্রে অভিনয়ের সময় জীবনধর্মী অভিনয় ফুটিয়ে তোলেন। একে বলা হয় পুরোটা চরিত্র হয়ে যাওয়া, কারণ তখন তাঁরা আর নিজেরা অভিনয় করেন না, বরং তাঁরা নিজেরাই ঐ চরিত্রটি হয়ে যান, এবং চরিত্রের মতোই কর্মকাণ্ড করতে থাকেন। বর্তমান বিশ্বের এরকম কয়েকজন মেথড অ্যাক্টরের মধ্যে ড্যানিয়েল ডে-লুইস এবং জনি ডেপ অন্যতম।
বিভিন্ন বর্ষীয়ান অভিনেতা এ অভিনয় কৌশল শিক্ষা দিয়েছেন। এদের মধ্যে আছেন অভিনেতা লি স্ট্র্যাসবার্গ, যিনি তাঁর প্রতিষ্ঠিত অভিনয় স্কুল লি স্ট্র্যাসবার্গ থিয়েটার অ্যান্ড ফিল্ম ইন্সটিটিউটে তাঁর নিজের আবিষ্কৃত মেথড অ্যাক্টিংয়ের কৌশল শিক্ষা দেন।
বিডিএসএম
বিডিএসএম () হচ্ছে কয়েকটি শব্দ ও শব্দগুচ্ছের সংক্ষিপ্তরূপ। শব্দগুলো হচ্ছে বন্ডেজ (bondage) ও ডিসিপ্লিন (discipline) (B&D, B/D, বা BD); ডোমিন্যান্স অ্যান্ড সাবমিশন (dominance and submission) (D&s, D/s, বা Ds); এবং স্যাডিজম এবং ম্যাসাকিজম বা মর্ষকাম (sadism and masochism) (S&M, S/M, or SM)।
বিডিএসএম বিভিন্ন রকমের অনেকগুলো কর্মকাণ্ড নিয়ে গঠিত। এর সাথে আন্তব্যক্তিগত সম্পর্ক, এবং বিভিন্ন উপসংস্কৃতিও জড়িত। এটি মূলত একপ্রকার যৌনচর্চা, যদিও তা স্বাভাবিক বিচারে সুস্থ ধরা হয় না। কিন্তু এটি বাস্তব, কারণ বিডিএসএম-এর চর্চা এর চর্চাকারীদের বিভিন্নভাবে কামোদ্দীপনা জাগায়। এই চর্চার বিভিন্ন দিক স্বাভাবিক যৌনাচারের সাথে যায় না, বরং বিপরীত, এবং কিছুক্ষেত্রে বিপদজ্জনকও।
বিডিএসএম-এর চর্চা সবসময় যৌন সম্পর্ক সংশ্লিষ্ট নয়। তবে সর্ব ক্ষেত্রেই এটির চর্চা কামোদ্দীপক। এটির বিপজ্জনকতা এবং এটির চর্চা কীভাব হবে তা সবসময়ই নির্ভর করে এই চর্চায় অংশগ্রহণকারীদের ওপর। বিডিএসএম-এর ক্ষেত্রে অংশগ্রহণকারীদের দুইটি প্রকার আছে। প্রথমত, ডোমিন্যান্ট (dominant) বা যিনি প্রভাব বিস্তার করেন, বা খাটান, বা শাসন করেন এবং দ্বিতীয়ত, যিনি প্রভাবান্বিত হন বা শাসিত হন। এই দুইপ্রকারের অংশগ্রহণকারী থাকলেও অংশগ্রহণকারীরর সংখ্যা দুই বা ততোধিক হতে পারে।
বিডিএসএম যৌনবিকৃতি হিসাবে স্বীকৃত। বিংশ শতাব্দীর শেষপাদে পর্নোগ্রাফিতে এরূপ যৌনক্রিয়ার প্রাদুর্ভাব হয়েছে।
জিবুতি (শহর)
জিবুতি (শহর) (আরবি: جيبوتي, সোমালি: "Jabuuti", ফরাসি: Ville de Djibouti) জিবুতি প্রজাতন্ত্রের রাজধানী এবং বৃহত্তম শহর। ২০০৯ এর হিসাব অনুসারে জিবুতি শহরের জনসংখ্যা ছিল ৬১০,৬০৮।
স্পানিয়াদ এলই পিনো একে ১৮৮৮ সালে একটি সমুদ্রবন্দর হিসেবে স্থাপিত করেন এবং ১৮৯১ সালে ফ্রান্স সোমালিলেন্ডের রাজধানী তাদজুরাহ্‌র থেকে জিবুতিতে নিয়ে আসা হয়। এইটি সফলতার সাথে আফার এবং ইসসা এর ফরাসি সরকারের ঔপনিবেশিক ভূখন্ডের রাজধানী ছিল এবং পরে জিবুতির স্বাধীন রাষ্ট্রেরও।
জিবুতি সাধারনভাবে খুব গরম এবং শুষ্ক বছর অবিরাম।
ইক্বামাহ্‌
ইক্বামাহ্‌ () বা ইকামত হলো সামান্য পরিবর্তিত আযান, যা ফরয নামাজের জন্য দাঁড়িয়ে নিয়তের পূর্বে উচ্চারণ করতে হয়। পার্থক্য এই যে আযানের শেষভাগে "হাইয়া আলাল ফালাহ" দুই বার বলার পর "ক্বদ ক্বামাতিস সালাহ" বাক্যটি দুইবার বলতে হয়। ইক্বামাহ্‌ শেষে নিয়ত করতঃ "আল্লাহু আকবার" বলে নামাজ শুরু করতে হয়।
মহিলাদের নামাজে আযান এবং ইক্বামাতের আদেশ নাই। মহিলারা জামাতে নামাজ আদায় করলেও আযান এবং ইক্বামাত বলতে হবে না। নামাজের প্রাক্কালে ইক্বামাত বলা মহিলাদের জন্য মাকরূহ।
জিবুতির জাতীয় সঙ্গীত
জিবুতি (গান) জিবুতির জাতীয় সঙ্গীত। এটি ১৯৭৭ সালে স্বাধীনতার ওপর অবলম্বন করা হয়েছিল। এতে সোমালি শব্দ আছে। এটি গানের কথা দিয়েছেন এডেন এলমি এবং সুর দিয়েছেন আবদি রবলেহ্‌।
জ্যোতির্ময় গুহঠাকুরতা
জ্যোতির্ময় গুহঠাকুরতা (১০ জুলাই, ১৯২০ - ২৭ মার্চ, ১৯৭১) একজন বাংলাদেশী বুদ্ধিজীবী ও শিক্ষাবিদ। তাঁর অন্যতম পরিচয় তিনি বাংলাদেশের মুক্তিযুদ্ধে শহীদ হওয়া বুদ্ধিজীবীদের একজন।
জ্যোতির্ময় গুহঠাকুরতার জন্ম তৎকালীন ব্রিটিশ সাম্রাজ্যের (বর্তমানের বাংলাদেশ) ময়মনসিংহ জেলায়। তাঁর পৈতৃক নিবাস বাংলাদেশের বরিশাল জেলার বানারীপাড়ায়। তাঁর বাবার নাম কুমুদচন্দ্র গুহঠাকুরতা এবং তিনি পেশায় ছিলেন একজন স্কুল শিক্ষক।
১৯৩৬ সালে ময়মনসিংহ জিলা স্কুল থেকে জ্যোতির্ময় গুহঠাকুরতা প্রবেশিকা পরীক্ষায় উত্তীর্ণ হন। এরপর তিনি কলকাতার প্রেসিডেন্সি কলেজে আই.এসসি. কোর্সে ভর্তি হন। এক বছর সেখানে পড়াশোনা করার পর টাইফয়েডে আক্রান্ত হয়ে তিনি পরীক্ষায় অংশগ্রহণে ব্যর্থ হন। পরবর্তীকালে তিনি সেখান থেকে চলে আসেন এবং ময়মনসিংহের আনন্দমোহন কলেজে আই.এ.-তে ভর্তি হন এবং সেখান থেকে ১৯৩৯ সালে আই.এ. পাশ করেন। এরপর তিনি ইংরেজি বিষয়ে ভর্তি হন প্রাচ্যের অক্সফোর্ড খ্যাত ঢাকা বিশ্ববিদ্যালয়ে। সেখান থেকে ১৯৪২ সালে তিনি বি.এ. (সম্মান) বা স্নাতক এবং ১৯৪৩ সালে এম.এ. (মাস্টার্স) বা স্নাতকোত্তর ডিগ্রি লাভ করেন।
জ্যোতির্ময় গুহঠাকুরতা এম.এ. পাশ করার পরপরই ১৯৪৩ সালে গুরুদয়াল কলেজে প্রভাষক হিসাবে কর্মজীবন শুরু করেন। ১৯৪৬ সাল থেকে ১৯৪৯ সাল পর্যন্ত জগন্নাথ কলেজে ইংরেজি বিভাগের লেকচারার পদে যোগ দেন। ঢাকা বিশ্ববিদ্যালয়ে মেধাবী শিক্ষক হিসেবে ফেলোশিপ নিয়ে তিনি লন্ডন গমন করেন এবং ১৯৬৭ সালে লন্ডন কিংস কলেজ থেকে পি.এইচ.ডি. ডিগ্রি লাভ করেন। ১৯৬৮ সালে তিনি ঢাকা বিশ্ববিদ্যালয়ের রিডার পদে উন্নীত হন।
জ্যোতির্ময় গুহঠাকুরতা মানবেন্দ্রনাথ রায়ের রেডিকেল হিউম্যানিজমে মতবাদে বিশ্বাসী ছিলেন। তিনি বিভিন্ন সময়ে বাংলা ও ইংরেজি ভাষায় সাহিত্য, রাজনীতি ও সমাজচিন্তামূলক অনেক প্রবন্ধ লেখেন। দেশের প্রগতিশীল বুদ্ধিজীবী সমাজে তিনি অগ্রগণ্য বিবেচিত হতেন। সুইনবার্ণ, স্টার্জ মুর অ্যান্ড এলিয়ট নামের যে অভিসন্দর্ভ তিনি পি.এইচ.ডি-র জন্য লেখেন, তা ১৯৮২ সালে ঢাকা বিশ্ববিদ্যালয় থেকে গ্রন্থাগারে প্রকাশিত হয়। 
জ্যোতির্ময় গুহঠাকুরতা ঢাকা বিশ্ববিদ্যালয়ে শিক্ষক অবস্থায় কর্মরত থাকাকালীন মৃত্যুবরণ করেন। ১৯৭১ সালের বাংলাদেশের স্বাধীনতা যুদ্ধ শুরুর প্রাক্কালে ২৫ মার্চ রাতের গণহত্যার সময় তিনি ঢা.বি.-এর জগন্নাথ হলে আবাসিক শিক্ষক হিসেবে দায়িত্ব পালন করছিলেন। সেদিন তিনি পাকিস্তানী বাহিনীর দ্বারা গুলিবিদ্ধ ও আহত হন, এবং চারদিন ঢাকা মেডিকেল কলেজে চিকিৎসাধীন থাকার পর ৩০ মার্চ, ১৯৭১-এ তিনি মৃত্যুবরণ করেন।
ফজলুর রহমান খান (শিক্ষাবিদ)
ফজলুর রহমান খান একজন বাংলাদেশী শিক্ষাবিদ। তিনি শিক্ষকতা করেছেন ঢাকা বিশ্ববিদ্যালয়ের মৃত্তিকা বিজ্ঞান বিভাগে। ১৯৭১ সালের বাংলাদেশের স্বাধীনতা যুদ্ধ চলাকালে পাকিস্তানী সেনাবাহিনী ও রাজাকার সংগঠন আল বদর ও আল শামসের হাতে নিহত বুদ্ধিজীবীদের মধ্যে তিনি একজন।
ফজলুর রহমান খান জন্মগ্রহণ করেন তৎকালীন ব্রিটিশ সাম্রাজ্যের (বর্তমান বাংলাদেশের) নেত্রকোনা জেলার মোহনগঞ্জ উপজেলার কজিয়াটি গ্রামে। তাঁর পিতার নাম আব্দুল হাকিম খান, এবং মাতার নাম ফিরোজা খাতুন।
তিনি মোহনগঞ্জ পাইলট উচ্চ বিদ্যালয় থেকে ১৯৫৪ সালে ম্যাট্রিকুলেশন (মাধ্যমিক) পরীক্ষায় উত্তীর্ণ হন। এরপর তিনি ভর্তি হন ময়মনসিংহের আনন্দমোহন কলেজে, এবং সেখান থেকে ১৯৫৮ সালে আই.এসসি. (উচ্চমাধ্যমিক) পরীক্ষায় উত্তীর্ণ হন। এরপর তিনি ১৯৬০ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগ থেকে বি.এসসি. (স্নাতক) ও ১৯৬১ সালে একই বিভাগ থেকে এম.এসসি. (স্নাতকোত্তর) ডিগ্রি লাভ করেন। ১৯৬৮ সালে তিনি লন্ডন বিশ্ববিদ্যালয়ের ইম্পেরিয়াল কলেজ থেকে পিএইচ.ডি. ডিগ্রি লাভ করেন।
১৯৭১ সালের ২৬ মার্চ ভোর রাতে পাকিস্তানী সেনারা তাঁকে তাঁর তৎকালীন ইকবাল হলের (বর্তমান জহুরুল হক হল) আবাসিক শিক্ষকদের বসবাসের ভবনের নিজ শয়ন কক্ষে গুলি করে হত্যা করে। প্রায় দেড় দিন সেখানে পড়ে থাকার পর ২৭ মার্চ কারফিউ শিথিল হলে তাঁর পরিবারের সদস্যগণ তাঁকে আজিমপুর কবরস্থানে সমাধিস্থ করেন।
ফজলুর রহমান খান (দ্ব্যর্থতা নিরসন)
ফজলুর রহমান খান হতে পারে:
এস. এম. এ. রাশীদুল হাসান
এস. এম. এ. রাশীদুল হাসান (১ নভেম্বর, ১৯৩২ - ১৪ ডিসেম্বর, ১৯৭১) একজন বাংলাদেশী শিক্ষাবিদ, শহীদ বুদ্ধিজীবী। তিনি ঢাকা বিশ্ববিদ্যালয়সহ বহু শিক্ষাপ্রতিষ্ঠানে শিক্ষতা করেছেন।
রাশীদুল হাসানের জন্ম ভারতের পশ্চিমবঙ্গ রাজ্যের বীরভূম জেলার বড়শিজা গ্রামে। তাঁর মায়ের নাম খাদিজা বেগম, এবং বাবার নাম মৌলবি মোহাম্মদ আবু সাঈদ। ভাবতা আজিজিয়া মাদ্রাসায় ভর্তি হওয়ার মাধ্যমে তাঁর শিক্ষাজীবন শুরু হয়। ১৯৪৯ সালে তিনি ঢাকার ইসলামিয়া ইন্টারমিডিয়েট কলেজ থেকে আই.এ. পাশ করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৫২ সালে বি.এ. (অনার্স) ও ১৯৫৪ সালে এম.এ. (মাস্টার্স) ডিগ্রি লাভ করেন।
তাঁর শিক্ষকতা জীবন শুরু হয় নরসিংদী কলেজে শিক্ষকতা শুরুর মধ্য দিয়ে। এক বছর সেখানে শিক্ষকতা করার পর তিনি চলে যান পাবনার এডওয়ার্ড কলেজে, এবং সেখানেও প্রায় তিন বছর শিক্ষকতা করেন। ১৯৫৭ সালে তিনি কলকাতায় চলে যান, এবং সেখানকার কৃষ্ণচন্দ্র কলেজের ইংরেজি বিভাগে শিক্ষক হিসেবে যোগ দেন। তাঁর জীবনের সর্বশেষ কর্মক্ষেত্র ছিলো ঢাকা বিশ্ববিদ্যালয়। ঢা.বি.'র ইংরেজি বিভাগে তিনি ১৯৬৭ সালে প্রভাষক পদে যোগ দেন এবং ১৯৭০ সালে সেখানকার সিনিয়র প্রভাষক পদে পদোন্নতি লাভ করেন।
১৯৭১ সালের ১৪ ডিসেম্বর পাকিস্তানী হানাদার বাহিনীর এ দেশীয় সহযোগীরা তাঁকে ঢাকা বিশ্ববিদ্যালয়েরই অপর শিক্ষক আনোয়ার পাশার বাসা থেকে ধরে নিয়ে যায়। ২২ দিন পর অন্যান্য বুদ্ধিজীবীদের মৃতদেহের সাথে তাঁর লাশ ঢাকার মিরপুরের রায়েরবাজার বদ্ধভূমিতে পাওয়া যায়।
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে রাশীদুল হাসান এবং আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দেয় আন্তর্জাতিক অপরাধ ট্রাইব্যুনাল-২।
বাংলাদেশ সরকারের ডাক বিভাগ ১৯৯১ সালের ১৪ ডিসেম্বর শহীদ বুদ্ধিজীবী দিবসে এস.এম.এ রাশীদুল হাসানের নামে স্মারক ডাকটিকেট প্রকাশ করে। ২০১৮ সালে বাংলাদেশ সরকার তাকে মরণোত্তর স্বাধীনতা পুরস্কার সম্মাননায় ভূষিত করে।
জিঞ্জিরা গণহত্যা
জিঞ্জিরা গণহত্যা একটি পরিকল্পিত সামরিক গণহত্যা যা পাকিস্তানী সেনাবাহিনী ১৯৭১ সালে মুক্তিযুদ্ধের শুরুর সময়ে সংঘটিত করে। ১৯৭১ সালের ২ এপ্রিল শুক্রবার ঢাকা বিভাগের অন্তর্গত, বুড়িগঙ্গা নদীর অপর পাড়ে কেরানীগঞ্জ উপজেলার জিঞ্জিরা,কালিন্দি ও শুভাড্যা এই তিন ইউনিয়নব্যপী এই গণহত্যাটি সংঘটিত হয়।
মুক্তিযুদ্ধ শুরুর সময়ে ২৫ মার্চ অপারেশন সার্চলাইটএর পুর্বপরিকল্পিত গণহত্যার পর ঢাকা শহরের বেঁচে যাওয়া মানুষজন পালানোর স্থান ও প্রথম নিরাপদ আশ্রয়স্থল হিসাবে বুড়িগঙ্গা নদীর অপর পাড়ে অবস্থিত জিঞ্জিরার দিকে যাত্রা করে। জিঞ্জিরা ও এর আশেপাশের এলাকাগুলো ছিল তখন প্রধানত হিন্দু অধ্যুষিত এলাকা। তাই সেগুলো আগে থেকেই পাকিস্তানী বাহিনী কর্তৃক চিহ্নিত ছিল। যখন ঢাকা থেকে পালিয়ে সবাই সেখানে জড় হতে থাকে, তখন পাকিস্তানী হানাদার বাহিনী সেখানে গণহত্যা চালানোর প্রস্তুতি নেয়। তারা ১ এপ্রিল মধ্যরাতের পর থেকে অর্থাৎ ২ এপ্রিল ভোর থেকে জিঞ্জিরায় সৈন্য সমাবেশ করতে থাকে এবং কেরানীগঞ্জকে চারপাশ থেকে ঘিরে ফেলে।
পাকিস্তানীরা ঐদিন গভীর রাতেই বুড়িগঙ্গার অন্য পাড়ের মিটফোর্ড হাসপাতাল দখল করে নেয় এবং হাসপাতাল সংলগ্ন মসজিদের ছাদ থেকে আনুমানিক ৫টায় ফ্লেয়ার ছুড়ে গণহত্যা শুরু করার জন্য সংকেত প্রদান করে। প্রায় আনুমানিক ভোর সাড়ে ৫ টা থেকে হত্যাযজ্ঞ শুরু করে একটানা নয় ঘণ্টা চালিয়ে যায় এবং দুপুর ২.৩০ এ হত্যাযজ্ঞ শেষ করে। তারা ঘরবাড়িতে গান পাউডার ছিটিয়ে আগুন লাগিয়ে দেয়। মান্দাইল ডাকের সড়কের সামনের পুকুরের পাড়ে পাকিস্তানী বাহিনী ষাট জন লোককে একসাথে লাইনে দাঁড় করিয়ে হত্যা করে। এ গণহত্যায় আনুমানিক এক হাজার বা তার চেয়ে বেশি সংখ্যক মানুষ মৃত্যুবরণ করে।
জিঞ্জিরা গণহত্যার পরের দিন, অর্থাৎ ৩ এপ্রিল ১৯৭১ পাকিস্তানী প্রচারযন্ত্র জিঞ্জিরা গণহত্যাকে ধামাচাপা দেয়ার জন্য এবং দেশের অন্যান্য মানুষ ও বহির্বিশ্বকে বিভ্রান্ত করার জন্য হত্যার সপক্ষে যুক্তি প্রদর্শন করে মিথ্যা খবর প্রচার করে। ৩ এপ্রিল তৎকালীন পাকিস্তান সরকার সমর্থিত পত্রিকা মর্নিং নিউজের একটি সংবাদের শিরোনাম ছিল এরকম,"Action against miscreants at Jinjira" অর্থাৎ "জিঞ্জিরায় দুস্কৃতিকারীদের বিরুদ্ধে ব্যবস্থা গ্রহন"।
আর তৎকালীন পিটিভি (পাকিস্তান টেলিভিশন) ঐ দিন ২ এপ্রিল রাতে খবর প্রচার করে,
" বুড়িগঙ্গা নদীর অপর পাড়ে কেরানীগঞ্জের জিঞ্জিরায় আশ্রয় গ্রহণকারী বিচ্ছিন্নতাবাদী দুস্কৃতিকারীদের কঠোর হাতে নির্মূল করা হয়েছে"।
লু স্যুন
লু স্যুন, বা, লু জুন (২৫ সেপ্টেম্বর ১৮৮১ - ১৯ অক্টোবর ১৯৩৬) ছিলেন একজন চৈনিক সাহিত্যিক, যিনি তাঁর ছদ্মনাম ঝোউ শুরেন নামেই অধিক পরিচিত। তাকে ধরা হয় বিংশ শতাব্দিতে একজন অন্যতম প্রধান চৈনিক সাহিত্যিক হিসেবে এবং একই সাথে আধুনিক চৈনিক সাহিত্যের জনক রূপেও তাকে বিবেচনা করা হয়। তিনি ছিলেন একাধারে ছোটগল্পকার, সম্পাদক, অনুবাদক, সমালোচক, গদ্যলেখক এবং কবি।
লু স্যুনের জন্ম চীনের ঝেইজ্যাং প্রদেশের শ্যাওজিং শহরে। তাঁর প্রথম নাম ছিলো ঝোউ ঝ্যাংশোউ। পরবর্তীতে তাঁর নাম হয় ঝোউ ইউসাই, এবং সবশেষে তাঁর নাম তিনি রাখেন ঝোউ শুরেন। এই শুরেন শব্দের আক্ষরিক অর্থ একজন শিক্ষিত মানুষ হতে চাই। স্যুনের পরিবারও ছিলো যথেষ্ট পরিমাণ শিক্ষিত।
নানচিংয়ের চিয়াংনান নৌ একাডেমীতে ১৮৯৮ সালের মে মাসে তিনি বিদ্যারম্ভ করেন। সেখানে লেখাপড়াকালীন তিনি 'চিয়াং চিয়ানশেং সম্বন্ধে মন্তব্য'সহ কয়েকটি প্রবন্ধ রচনা করেন। ১৯০০ সালে তিনি নানচিংয়ের চিয়াংনান সামরিক প্রশিক্ষণালয়ের অধীনস্থ 'রেলওয়ে এবং খনি বিদ্যালয়ে' লেখাপড়া শুরু করেন। ধ্রুপদী ভাষায় "ভ্রাতাদের প্রতি বিদায় সম্ভাষণ"সহ কয়েকটি কবিতা রচনা করেন। তিনি ১৯০২ সালে বৃত্তিলাভ করে জাপান যাত্রা করেন। টোকিও শহরের কোবুন কলেজে জাপানী ভাষা শিক্ষা শুরু করেন। ১৯০৪ সালের আগস্ট মাসে সেন্দাই মেডিক্যাল কলেজে চিকিৎসাবিদ্যা অধ্যয়ন শুরু করেন।
পরবর্তী একাদশ
পরবর্তী একাদশ বা নেক্সট ইলিভেন (ইংরেজি: "Next Eleven" (বা "N-11")) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।
গোল্ডমান স্যাকস ক্ষুদ্রঅর্থনৈতিক স্থিতিশীলতা, রাজনৈতিক পরিপক্বতা, বাণিজ্য ও বিনিয়োগে উদার মানসিকতা এবং শিক্ষার মান বিবেচনা করে তালিকাটি প্রণয়ন করে।
বাংলাদেশী পাসপোর্ট
বাংলাদেশী পাসপোর্ট বাংলাদেশের নাগরিকদের জন্য বিদেশে ভ্রমণের কাজে ব্যবহৃত দলিল। জন্মসূত্রে বা অভিবাসনসূত্রে বাংলাদেশের নাগরিকদেরকে এটি বাংলাদেশ সরকার প্রদান করে থাকে। বাংলাদেশের পাসপোর্ট অফিস বা বিদেশে বাংলাদেশী দূতাবাস হতে পাসপোর্ট দেয়া হয়ে থাকে। বাংলাদেশের পাসপোর্টে ইসরাইল ব্যতীত পৃথিবীর আর সব দেশে ভ্রমণের অনুমতি রয়েছে।
বাংলাদেশে ৩ রকমের পাসপোর্ট প্রদান করা হয়
পাসপোর্ট ধারকের তথ্য ৭টি পৃষ্ঠায় বাংলা এবং ইংরেজিতে লিখিত হয়ে থাকে; কিন্তু আন্তর্জাতিক স্বীকৃতির জন্যে কিছু পরিচয়ের তথ্য শুধু ইংরেজিতে লিখিত হয়ে থাকে।
ভেতরের প্রথম প্রচ্ছদে জাতীয় স্মৃতিসৌধের ছবি আর তার সাথে জাতীয় সঙ্গীত দেয়া হয়েছে।
পাসপোর্টের প্রথম পাতাটিতে বাংলাদেশের রাষ্ট্রপতির দ্বারা আদেশক্রম বাংলা এবং ইংরেজিতে উল্লেখ্য হয়ে থাকে:
পাসপোর্টের দ্বিতীয় পাতাটিতে মূল তথ্য লিখিত হয়ে থাকে। এটিতে সব তথ্য একটি পাতলা প্লাস্টিকের কাগজে পূর্বে মুদ্রিত থাকে। মুদ্রিত তথ্যগুলি হল:
ধারকের অধিক তথ্য অপটিক্যাল ক্যারেক্টার রিকগনিশনসহ সংরক্ষিত থাকে, যেটি শুধুমাত্র একটি বিশেষ যন্ত্র দ্বারা পড়া যায়।
পাসপোর্টের তৃতীয় পাতায় পাসপোর্ট ধারকের জন্য ৮টি নির্দেশাবলী বাংলায় লিখিত হয়ে থাকে। তার সাথে ইংরেজিতে একটি বিবৃতি লিখিত হয়ে থাকে যার মানে হয় "যদি এই পাসপোর্ট-টি বিদেশে হারিয়ে থাকে, তাহলে তার প্রতিষ্ঠাতা-কে কাছের বাংলাদেশী দূতাবাসে এটি জমা দিতে অনুরোধ করা হচ্ছে।"
পাসপোর্টের চতুর্থ পাতায় ধারকের আরো তথ্য লিখিত হয়ে থাকে:
২০১৮ সাল অনুযায়ী, বাংলাদেশী নাগরিকগণের ৪১টি দেশ এবং অঞ্চলে ভিসা মুক্ত প্রবেশাধিকার রয়েছে। ভিসা বিধিনিষেধ সূচক অনুযায়ী পাসপোর্ট র‍্যাংকিংয়ে বিশ্বে বাংলাদেশী পাসপোর্টের অবস্থান ৯৭ তম।
শতকরা হার
গণিত শাস্ত্রে শতকরা হার () বলতে কোনো সংখ্যাকে ১০০-এর ভগ্নাংশ হিসেবে প্রকাশ করা হয়।
প্রাসেন্ট বোঝানোর জন্য "%" প্রতীক ব্যবহৃত হয়।
ইংরেজি "per cent" কথাটি অর্থ "per hundred" বা "প্রতি একশত"। এটিকে উচ্চারণ করা হয় "পার্সেন্ট" বা বাংলায় "শতকরা ভাগ" নামে।
"৪৫%"-কে উচ্চারণ করা যেতে পারে "পঁয়তাল্লিশ পার্সেন্ট" বা "শতকরা ৪৫ ভাগ"। আর এই শতকরা 
৪৫ ভাগ পরিমাণটি হচ্ছে ৪৫/১০০ বা ০.৪৫।
বাংলাদেশের টেলিফোন কোডসমূহ
দেশের আন্তর্জাতিক ডায়ালিং কোড হচ্ছে: +৮৮০
দেশের বাইরে থেকে বাংলাদেশের কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
দেশের ভেতর থেকেই কোনো ফোন নম্বরে ফোন করতে হলে যে ক্রমানুযায়ী ডায়াল করতে হবে:
আদর্শ নম্বর বিন্যাস হলঃ
ফোন নম্বর প্রতিটি গ্রাহকের জন্য অনন্য, যেটা ভৌগলিক কোড বা অপারেটার কোড দ্বারা অনুসৃত। ভৌগলিক কোড এবং অপারেটার কোডের তালিকা নিচে নিম্নলিখিতঃ
কোম্পানি)|রবি]]
ফিক্সড লাইন অপারেটার
 ৩৫ - [http://www.banglaphone.net.bd/ বাংলাফোন
01714495258
বিটিসিএল ভৌগলিক কোড
 ২ - ঢাকা
IPTSP (আইপি টেলিফোন)
 ৯৬০৪ - FUSION NET
কালো মাম্বা
কালো মাম্বা ("Dendroaspis polylepis"), এলাপিড পরিবারভুক্ত এক প্রজাতির বিষধর সাপ। এটি আফ্রিকার সবচেয়ে বিপজ্জনক ও ভয়ংকর সাপ। আফ্রিকার একটি বড় অঞ্চলজুড়ে এই সাপের বিস্তৃতি লক্ষ করা যায়। কালো মাম্বা দেখা যায় ইথিওপিয়া, কেনিয়া, বতসোয়ানা, উগান্ডা, জাম্বিয়া, জিম্বাবুয়ে, অ্যাঙ্গোলা, নামিবিয়া, মালাউই, মোজাম্বিক, সোয়াজিল্যান্ড, দক্ষিণ আফ্রিকা, এবং কঙ্গোতে। সাভানা অঞ্চল, কাষ্ঠল বণাঞ্চল, এবং শিলাময় অঞ্চলে এদের দেখা যায়। এরা নিজেরা হুমকির সম্মুখীন হলে আক্রমণাত্মক হয়ে ওঠে এবং মারণঘাতী দংশন করতে দ্বিধা করে না।
আকৃতির দিক থেকে কালো মাম্বা আফ্রিকার সর্ব বৃহৎ এবং বিশ্বের দ্বিতীয় বৃহত্তম বিষধর সাপ হিসেবে চিহ্নিত। একটি পূর্ণ বয়স্ক কালো মাম্বার দৈর্ঘ্য গড়ে প্রায় ২.৫ মিটার এবং সর্বোচ্চ দৈর্ঘ্য প্রায় ৪.৩ মিটার। কালো মাম্বা থেকে বড় পৃথিবীর একমাত্র প্রজাতির বিষধর সাপটির নাম শঙ্খচূড় বা কিং কোবরা, যা দক্ষিণ এশীয় অঞ্চলের সাপ। আর বনাঞ্চলে দেখতে পাওয়া এই সাপটির অন্যতম একটি এন্ডেমিক বাসস্থান হচ্ছে সুন্দরবন। অন্যান্য সরীসৃপের মতোই কালো মাম্বা শরীরের তাপমাত্রা নিয়ন্ত্রণের জন্য বাহ্যিক তাপের ওপর নির্ভরশীল। কালো মাম্বা নামটি একটি ভুল পথ নির্দেশনামূলক কারণ, সাপটির ত্বকের সত্যিকারের রং কালো নয়, বরং গাঢ় ধূসর জলপাই রংয়ের। যদিও জীবনের প্রথমভাগে এটিও থাকে না। তবে বয়স বাড়ার সাথে সাথে এই সাপের ত্বকের রং গাঢ় হতে থাকে। এদের নামের সাথে কালো বা কালো যুক্ত হওয়ার কারণ হিসেবে ধারণা করা হয় এদের কুচকুচে কালো মুখকে। এদের মুখের ভেতরটা পুরোটা গাঢ় কালো রংয়ের। কালো মাম্বা পৃথিবীর সবচেয়ে দ্রুতগামী সাপ হিসেবে চিহ্নিত। দাবী করা হয় এদের কিছু প্রজাতি ঘন্টায় ১৯.৫ কিলোমিটার বেগে চলাচল করতে পারে।
বাংলাদেশের স্বাধীনতাযুদ্ধ বিষয়ক চলচ্চিত্রের তালিকা
বাংলাদেশের জন্মলগ্ন থেকে বিভিন্ন সময়ে মুক্তিযুদ্ধ বিষয়ক নানা চলচ্চিত্র নির্মাণ হয়ে আসছে। এ দেশের সুস্থ ধারার চলচ্চিত্রগুলোর মধ্যে একটি বড় অংশ জুড়ে আছে এই মুক্তিযুদ্ধ বিষয়ক চলচ্চিত্রগুলো। এ চলচ্চিত্রগুলোর অনেকগুলোতে যেমন সরাসরি যুদ্ধের ভয়াবহতা উঠে এসেছে। যেমন: "ওরা ১১ জন" (১৯৭২), "সংগ্রাম" (১৯৭৩), "একাত্তরের যীশু" (১৯৯৩), "হাঙ্গর নদীর গ্রেনেড" (১৯৯৭)। সেই সাথে কিছু চলচ্চিত্রে প্রত্যক্ষভাবে যুদ্ধকে উপস্থাপন না করে পরোক্ষভাবে এর ভয়াবহতাকে উপস্থাপন করা হয়েছে। উপস্থাপন করা হয়েছে যুদ্ধের স্বীকার হওয়া শরণার্থী বা পালিয়ে বেড়ানো মানুষের জীবনাবেগকে। এধরনের চলচ্চিত্রের মধ্যে আছে, "মুক্তির গান" (১৯৯৫), "শ্যামল ছায়া" (২০০৩), "খেলাঘর" (২০০৬)। এছাড়াও কিছু চলচ্চিত্র নির্মিত হয়েছে যুদ্ধ পূর্বকালীন ও যুদ্ধ পরবর্তী বাংলাদেশে এর প্রভাব ও রাজনৈতিক ও সামাজিক পরিস্থিতি ও বাস্তবতা নিয়ে। এধরনের চলচ্চিত্রের মধ্যে আছে, "জীবন থেকে নেওয়া" (১৯৭১), "এখনো অনেক রাত" (১৯৯৭), "মেঘের অনেক রং" (১৯৭৬), "আলোর মিছিল" (১৯৭৪)। উল্লেখ্য যে মুক্তিযুদ্ধ চলাকালে মার্কিন চলচ্চিত্রকার লিয়ার লেভিন "জয় বাঙলা" নামে একটি চলচ্চিত্র নির্মার্ণের কাজ শুরু করেছিলেন কিন্তু তা শেষ করতে পারেন নি।
শঙ্খচূড়
শঙ্খচূড়, পদ্ম গোখরা, রাজ গোখরা () (বৈজ্ঞানিক নাম: "Ophiophagus hannah") হচ্ছে পৃথিবীর সর্ববৃহৎ বিষধর সাপ। যার দৈর্ঘ্য সর্বোচ্চ ৫.৬ মিটার (১৮.৫ ফুট) পর্যন্ত হতে পারে। এটি মূলত সম্পূর্ণ দক্ষিণ এশিয়ার বনাঞ্চল জুড়ে দেখা যায়। ইংরেজি নামে কোবরা শব্দটি থাকলেও এটি কোবরা বা গোখরা নয়। এটি সম্পূর্ণ আলাদা গণের একটি সাপ। এই সাপের আকার পর্যবেক্ষণ এবং ফণার পেছনের অংশ পর্যবেক্ষণের মাধ্যমে গোখরার সাথে এটির পার্থক্য খুব সহজেই নির্ণয় করা সম্ভব। গোখরার তুলনায় শঙ্খচূড় আকৃতিতে যথেষ্ট পরিমাণ বড়। এর ফণার পেছনে প্রচলিত গোখরা বা খড়মপায়া গোখরার মতো চশমা বা গোক্ষুর আকৃতি চিহ্ন থাকে না। শঙ্খচূড়ের গণের নাম হচ্ছে Ophiophagus, যার আক্ষরিক অর্থ "সাপ খাদক", এবং প্রাথমিকভাবে এটি অন্যান্য সাপ ভক্ষণ করেই তার খাদ্য চাহিদা মেটায়। যেসকল সাপ এটি ভক্ষণ করে তার মধ্যে আছে র‌্যাট সাপ, এবং ছোট আকৃতির অজগর। এছাড়াও অন্যান্য বিষধর সাপও এটি ভক্ষণ করে, যেমন: ক্রেইট, গোখরা, এবং নিজ প্রজাতিভুক্ত অন্যান্য ছোট সাপ। এই সাপের বিষ মূলত নিউরোটক্সিক, অর্থাৎ এটির বিষ আক্রান্ত প্রাণীর স্নায়ুতন্ত্রে আক্রমণ করে। শঙ্খচূড়ের একটি সাধারণ দংশন-ই যেকোনো মানুষকে মেরে ফেলার জন্য যথেষ্ট। এর কামড়ের ফলে সৃষ্ট মৃত্যু হার প্রায় ৭৫%। ভারতের উত্তর-পূর্ব ও পূর্বাংশে এবং বাংলাদেশের সুন্দরবনের গভীরে এই সাপ দেখতে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
ডিম পাড়ার আগে স্ত্রী শঙ্খচূড় তা শরীর পাকিয়ে কুণ্ডুলী তৈরি করে, এবং তা মৃত পাতা ব্যবহার করে উঁচু ঢিপির মতো তৈরি করে। পরবর্তীকালে সেখানে ২০ থেকে ৪০টির মতো ডিম পাড়ে। কুন্ডুলী পাকানো দেহটি ইউকিউবেটররের মতো কাজ করে। বাচ্চা ফোটার আগ পর্যন্ত শঙ্খচূড় তাঁর ঢিপিটিকে বিরামহীনভাবে পাহারা দিতে থাকে, এবং কোনো প্রাণী যেনো কাছে আসতে না পারে, সেদিকে লক্ষ্য রাখে।
ঢিপির মধ্যে প্রায় ২৮ ডিগ্রি সেলসিয়াস তাপমাত্রায় ডিমগুলোকে তা দেওয়া হয়। বাচ্চা ফোটার পর তা নিজে নিজেই ডিমের খোলস ভেঙে বেরিয়ে যায় এবং নিজেই নিজের শিকার খুঁজতে থাকে, এজন্য মাকে তাঁর নিজের বাচ্চা ভক্ষণ করতে হয় না। শিশু শঙ্খচূড়ের দৈর্ঘ্য হয় প্রায় ৫৫ সেন্টিমিটার এবং এদের বিষ প্রাপ্তবয়স্কদের মতোই মৃত্যুঘাতী।
শঙ্খচূড় এলাপিডি পরিবারভুক্ত একটি সাপ। ইউরোপ ও এন্টার্কটিকা ব্যতীত এই পরিবারে সারা পৃথিবীতে প্রায় ২০০-এর বেশি প্রজাতি দেখা যায়। এদের সবগুলোই বিষধর, এবং এদের সবারই ছোট, স্থায়ী বিষদাঁত রয়েছে। কিন্তু অঞ্চলভেদে এদের মধ্যে বাসস্থান, আচরণ, এবং বর্ণ ও গঠনগত অনেক পার্থক্য দেখা যায়। এলাপিডি পরিবারভুক্ত চারটি খুবই প্রচলিত সাপ হচ্ছে কোরাল সাপ, ডেথ অ্যাডার, ব্ল্যাক মাম্বা, এবং শঙ্খচূড়।
শঙ্খচূড় ভারত উপমহাদেশের দক্ষিণপূর্ব এশিয়া ও পূর্ব এশিয়ার দক্ষিণাঞ্চলে বিশেষ করে বাংলাদেশ, ভুটান, মায়ানমার(বারমা), কম্বোডিয়া, চীন, ভারত, ইন্দোনেশিয়া, নেপাল, ফিলিপাইন, সিঙ্গাপুর, থাইল্যান্ড ও ভিয়েতনামে বেশি পরিমাণে দেখা যায় । এটি ঘন জঙ্গল ও উঁচুভূমিতে বিশেষ করে হ্রদ ও স্রোতস্বিনী পরিবেশে থাকতে বেশি পছন্দ করে।এই সব এলাকায় বন নিধন ও আন্তর্জাতিক প্রাণী চোরাচালানের জন্য শঙ্খচূড়ের প্রজাতি দিন দিন বিলুপ্তির পথে।
ওয়াল স্ট্রিট
ওয়াল স্ট্রিট নিউ ইয়র্ক শহরের একটি প্রখ্যাত সড়ক। পৃথিবীর অন্যতম গুরুত্ববহ বিনিয়োগ বাজার নিউ ইয়র্ক স্টক এক্সচেঞ্জ এই সড়কে অবস্থিত বলে এর প্রসিদ্ধি জগৎজোড়া। অর্থনীতি বিষয়ক আন্তর্জাতিক দৈনিক পত্রিকা দ্য ওয়াল স্ট্রিট জার্নালের সদর দপ্তর এ সড়কেই অবস্থিত। কার্যত বিংশ শতাব্দীতে "ওয়াল স্ট্রিট" বিশ্ব অর্থনীতির তাপমান যন্ত্রে পরিণত হয়েছে। নিউ ইয়র্ক স্টক এক্সচেঞ্জ ছাড়াও বহু গুরুত্বপূর্ণ আর্থিক প্রতিষ্ঠান এই সড়ক অবস্থিত। এর মধ্যে রয়েছে আমেরিকান স্টক এক্সচেঞ্জ এবং ফেডারেল রিজার্ভ ব্যাংক। মার্কিন যুক্ত রাষ্ট্রের নিউ ইয়র্ক শহরের বাণিজ্য কেন্দ্র ম্যানহ্যাটানের দক্ষিণাংশে, হাডসন নদীর অদূরে, ওয়াল স্ট্রিট অবস্থিত। এটি মার্কিন যুক্তরাষ্ট্রের অর্থনীতিরও ভরকেন্দ্র বটে। উপনিবেশ স্থাপনকারী ওলন্দাজরা ১৬৫৩ খ্রিস্টাব্দে ব্রিটিশ ও স্থানীয় আদিবাসীদের আক্রমণ প্রতিরোধের জন্য এই এলাকায় মাটির তৈরি রক্ষা প্রাচীর গড়ে তুলেছিল; তা থেকেই এ সড়কের নাম ওয়াল স্ট্রিট (প্রাচীর সড়ক) হয়েছে। ম্যানহ্যাটানের ব্রডওয়ে থেকে ইস্ট রিভার পর্যন্ত বিস্তৃত এই সড়কটি অপ্রশস্ত।
ওয়াল স্ট্রিট নিউ ইউর্কের প্রধান আর্থিক অঞ্চল যা নিউ ইয়র্ককে লন্ডনের প্রধান প্রতিযোগী হিসেবে বিশ্বের আর্থিক রাজধানীতে পরিণত করেছে।
পিৎজা
পিৎজা, পিৎযা ( "পিৎ'ৎসা") বা পিজা হচ্ছে বিশ্বের অন্যতম জনপ্রিয় একটি খাবার। এই খাবারটির উদ্ভাবন হয়েছে মূলত ইতালির নেপলস শহরে। কালক্রমে এটি সারা বিশ্বে ছড়িয়ে পড়েছে, এবং সব বড় শহরেই এটি যথেষ্ট পরিচিতি ও জনপ্রিয়তা লাভ করেছে। এটি তৈরি হয় এক প্রস্থ মোটা, সাধারণত গোলাকৃতি রুটির ওপর পনিরের প্রলেপ দিয়ে। সাথে অবশ্যই টমেটো এবং কখনো কখনো টমেটোর সস থাকে। এছাড়া স্থান, সংস্কৃতি এবং রুচি ভেদে আরো অনেক কিছুই যোগ করা হয়, যেমন মাংস বা পেঁয়াজ কুচি।
খাবারটির মূলত নেপোলিটান রন্ধনপ্রণালীর একটি অংশ হওয়া সত্ত্বেও সারা বিশ্বেই এটি তুমুল জনপ্রিয়। যে ধরনের দোকানগুলোতে পিৎজা বিক্রি হয়, তা মূলত "পিৎজেইরা" বা "পিজারিয়া" নামে পরিচিত। এছাড়া যুক্তরাষ্ট্রে এ ধরণের দোকান "পিৎজা পার্লার", "পিৎজা প্লেস", এবং "পিৎজা শপ" নামে পরিচিত। ইউরোপে এটি দুপুর বা রাতের মূল খাদ্য হলেও বাংলাদেশ সহ পৃথিবীর বহু দেশে এটি একটি ফাস্ট ফুড জাতীয় খাবার হিসাবে গণ্য।
প্রাচীন গ্রিকরা তাদের রুটি ওপরাংশে তেল, লতাগুল্ম এবং পনির দিয়ে খেত। এছাড়া প্রাচীন রোমানরা এটিকে একটু উন্নত করে পাতলা রুটির ওপর পনির, মধু, ও তেজপাতা লাগিয়ে খেত। আধুনিক পিৎজার জন্ম হয় ইতালিতে, টমেটো সহকারে "নেপোলিটান পাই" নামে। পরবর্তীতে ১৯৮৯ খ্রিস্টাব্দে এর সাথে পনির যুক্ত হয়।
যে ধরণের ওভেনে আমাদের দেশে পাউরটি তৈরি করা হয় সে রকম ওভেনেই পিৎজা তৈরি করা হয়। প্রথমে ময়দার খামীর প্রস্তুত করা হয়। তারপর নান নান রুটি বা পরোটার কায়দায় তা বেলা হয়। এই রুটি খুব মোটা অথবা তুলনামূলকভাবে পাতলা হতে পারে। তারপর এর ওপর "পনির ,সস, টমেটো, পেঁয়াজ কুচি, লবণ ,গোল মরিচ, সামান্য অলিভ ওয়েল, ক্যাপসিকাম" ইত্যাদি দেয়া হয়। এছাড়া সেদ্ধ করা চিংড়ি মাছ বা মুরগীর মাংসের কুচি দেয়া যেতে পারে। তারপর লম্বা হাতার ওপর এটি রেখে ওভেনের ভেতর ঢুকিয়ে দেয়া হয়। রুটি সেদ্ধ হয়ে গেলে তা ঐ হাতার সাহায্যে বের করে এনে গরম গরম পরিবেশন করা হয়।
অ্যাট্রাক্টাসপিডিডি
অ্যাট্রাক্টাসপিডিডি () হচ্ছে স্কোয়ামাটা বর্গভুক্ত সাপের একটি পরিবার। এটি পৃথিবীতে প্রাপ্ত বিষধর সাপ সমূহের চারটি পরিবারের একটি। এর আবাসস্থল মূলত আফ্রিকা এবং এশিয়ার মধ্যপ্রাচ্য। এখন পর্যন্ত এই পরিবারের ১২টি গণের কথা জানা গেছে।
অ্যাট্রাক্টাসপিডিডি পরিবারের বেশিরভাগ সাপ খুব একটা আক্রমণাত্মক নয়, এবং কার্যকরভাবে বিষপ্রয়োগেও সক্ষম নয়। এই ধরনের সাপের মাধ্যমে মৃত্যুর ঘটনাও খুব একটা বেশি নয়। যদিও "অ্যাট্রাক্টাসপিস মাইক্রোলেপিডোটা" () প্রজাতির কিছু বড় সাপ ও লম্বা গ্রন্থি বিশিষ্ট প্রজাতির দংশন বিপদজ্জনক হতে পারে।
কোবরা
কোবরা শব্দটি পর্তুগিজ, যেটি সাপকে বোঝানো হয়। এটি এলাপিডি পরিবারের, সাধারণত "নাজা" গণের বিষধর অনেক সাপ যাদের ফণা থাকে, যেমন গোখরা, কেউটে, মিশরীয় কোবরা, চীনা কোবরা ইত্যাদি। জীববিদ্যাগতভাবে কোবরা নয় কিন্তু ইংরাজি নামের মধ্যে কোবরা এসে গেছে এমন কিছু সাপ আছে যেমন কিং কোবরা বা শঙ্খচূড়।
মীনা (ধারাবাহিক কার্টুন)
মীনা () দক্ষিণ এশিয়ার বিভিন্ন ভাষায় নির্মিত একটি জনপ্রিয় টিভি কার্টুন ধারাবাহিক ও কমিক বই। সেই সাথে এই কার্টুন ধারাবাহিকের মূল চরিত্র বাংলা ভাষায় নির্মিত কার্টুনগুলোর মধ্যে একটি অন্যতম জনপ্রিয় চরিত্র। দক্ষিণ এশীয় দেশগুলোতে বিভিন্ন সামাজিক বৈষম্যের বিরুদ্ধে সচেতনতা তৈরি এবং শিশুদের জন্য শিক্ষামূলক একটি অনুষ্ঠানের অংশ হিসেবে ইউনিসেফের সহায়তায় এই কার্টুন ধারাবাহিকটি নির্মিত হয়ে থাকে। যেসকল সচেতনতা মীনা কার্টুনের মাধ্যমে তৈরির চেষ্টা করা হয়েছে তার মধ্যে আছে, বাল্যবিবাহ বন্ধ করা, স্বাস্থ্যসম্মত পায়খানা নির্মাণ ও ব্যবহারে উৎসাহিত করা, মেয়েদের স্কুলে পাঠানো, কমবয়সী মেয়েদের বিয়ে থেকে স্কুলকে বেশি গুরুত্ব দেওয়া, যৌতুক বন্ধ করা, ছেলে-মেয়ে সমান পুষ্টি ও সুযোগ-সুবিধার দাবিদার, প্রয়োজনীয় ও সমঅধিকার পেলে মেয়েরাও অনেক কিছু হতে পারে তা বোঝানো, শহরের বাসায় বাসায় কাজে সাহায্য করে এমন মেয়েদের প্রতি সুবিচার ও তাঁদের প্রয়োজনীয় শিক্ষা নিশ্চিত করা ইত্যাদি।
এছাড়াও বিভিন্ন সময়ে বিভিন্ন ধারাবাহিকে বিভিন্ন চরিত্রের আগমন ঘটেছে।
মীনা ৯ বছর বয়সী একটি উচ্ছল, প্রাণবন্ত ও সাহসী মেয়ে, যে তাঁর গ্রামের বিভিন্ন সুপরিবর্তনের লক্ষ্যে কাজ করে।
মীনা ধারাবাহিকের বিভিন্ন পর্বগুলোর মধ্যে আছে:
আমি বাবা-মায়ের শত আদরের মেয়ে
আমি বড় হই সকলের ভালোবাসা নিয়ে
আমার দু চোখে অনেক স্বপ্ন থাকে 
আমি পড়ালেখা শিখতে চাই 
যদি চার দেয়ালের মাঝে কাটে সারা জীবন 
তাহলে থাকবো শুধু বোঝা হয়ে 
শিক্ষা আমায় মুক্তি দেবে, মুক্তি দেবে 
আমিই তো কালকের খুশি আর আশা
আমারোতো সাধ আছে, আছে অভিলাষা
ঘরে বেঁধে রেখো না, নিয়ে যাও এগিয়ে।
শঙ্খিনী
শঙ্খিনী বা ভোতালেজ কেউটে বা ডোরা কাল কেউটে বা ডোরা শঙ্খিনী () বৈজ্ঞানিক নাম: "Bungarus fasciatus") হচ্ছে এলাপিডি পরিবারভুক্ত এক প্রকার বিষধর সাপ। এটি "Bungarus" গণের আওতাভুক্ত। এই সাপের বিস্তৃতি দেখা যায় ভারতীয় উপমহাদেশ ও দক্ষিণ পূর্ব এশিয়ায়। এটি কেউটে সাপের ভেতরে সবচেয়ে দীর্ঘ এবং এটির সর্বোচ্চ দৈর্ঘ্য হতে পারে ।
ডোরা কাল কেউটে সাপের দৈর্ঘ্য ১৫০ সেমি, সর্বোচ্চ দৈর্ঘ্য ২২৫ সেমি পর্যন্ত উল্লেখ করা হয়েছে। সদ্য প্রস্ফুটিত অবস্থায় এদের দৈর্ঘ্য ২০ থেকে ৪০ সেমি উল্লেখ করা হয়েছে।
ডোরা কাল কেউটে সাপ সমতল ভূমির উন্মুক্ত স্থানে বাস করে। তবে পাহাড়ি জলস্রোতেও এদের দেখা যায়। এরা ধীর গতিসম্পন্ন এবং তীব্র বিষ ধারণ করে। স্ত্রী সাপ এপ্রিল মাসের মাঝামাঝি সময়ে ৪ থেকে ১৪টি ডিম দেয় এবং ডিমের পরিস্ফুটনকাল পর্যন্ত অপেক্ষা করে। ডিমের পরিস্ফুটনের জন্য ৬১ দিন সময় লাগে।
বাংলাদেশ উদ্ভিদ ও প্রাণী জ্ঞানকোষে ডোরা কাল কেউটে সাপকে বাংলাদেশের আবাসিক সাপ হিসেবে ধরা হয়েছে। এ প্রজাতির সাপ বাংলাদেশের পার্বত্য চট্টগ্রাম এলাকায় ব্যাপক বিস্তৃত। এরা ভারত, নেপাল, ভুটান, মায়ানমার, চীন, থাইল্যান্ড, সিঙ্গাপুর, কম্বোডিয়া, লাওস, ম্যাকাও, ভিয়েতনাম, মালয়েশিয়া, ইন্দোনেশিয়া এবং ব্রুনেই অংশে পাওয়া যায়।
আইইউসিএন এটিকে বাংলাদেশে বিপন্ন এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বাংলাদেশের সাপের তালিকা
বাংলাদেশে প্রায় ৯০ প্রজাতির সাপ আছে। এবং এই সাপের প্রায় তিন-চতুর্থাংশ সাপ নির্বিষ। তবে বাংলাদেশ উদ্ভিদ ও প্রাণী জ্ঞানকোষ, ২৫ তম খণ্ডে Reptilia শ্রেণিতে Squamata বর্গে ৭টি পরিবারে ৪৬টি গণে মোট ৯১টি প্রজাতির যেগুলোকে দেশবাসি সাপ বলে ডাকে সেই ৯১টি প্রজাতি এবং বাংলাদেশের সাপের তালিকায় পরবর্তীতে যুক্ত অন্য তিনটি প্রজাতির পরিবারসহ মোট ৯৪টি প্রজাতির নামের তালিকা নিম্নে প্রদান করা হলো। উল্লেখ্য বাংলাদেশে প্রাপ্ত বিষহীন সাপের পরিবারের মধ্যে আছে টিফলোপিডি, বোইডি, অ্যাক্রোকোরিডি, পাইথনিডি। এছাড়াও কলুব্রিডি পরিবারেরর প্রাপ্ত অধিকাংশ সাপই নির্বিষ। এছাড়া বাংলাদেশের প্রাপ্ত বিষধর সাপসমূহ মূলত এলাপিডি পরিবারভুক্ত। এছাড়াও কিছু ভাইপারিডি পরিবারভুক্ত, এবং সামুদ্রিক হাইড্রোফিডি পরিবারভুক্ত সাপও দেখা যায়।
নিম্নে ক্রমানুসারে সাপের পরিবারভিত্তিক বাংলা নাম, ইংরেজি সাধারণ নাম এবং বৈজ্ঞানিক নামসহ একটি পূর্ণাঙ্গ তালিকা দেয়া হলো।
পরিবার: অন্ধ সাপ Typhlopidae, Merrem, 1820, 
এই পরিবারে ২টি গণে ৪টি প্রজাতি
পরিবার: আঁচিল সাপ Acrochordidae, Bonaparte, 1831,
এই পরিবারে ১টি গণে ১টি প্রজাতি
পরিবার: বোয়া ও পাইথন Boidae, Gray, 1825,
এই পরিবারে ২টি গণে ৩টি প্রজাতি
পরিবার: কলুব্রিডি Colubridae, Oppel, 1811, 
এই পরিবারে ২৫টি গণে ৫৬টি প্রজাতি
পরিবার: ইলাপিডি Elapidae, F. Boie, 1827,
এই পরিবারে ৫টি গণে ১০টি প্রজাতি
পরিবার: হাইড্রফিডি Hydrophiidae, Boie, 1827,
এই পরিবারে ৮টি গণে ১২টি প্রজাতি
পরিবার: ভাইপারিডি Viperidae, Oppel, 1811,
এই পরিবারে ৩টি গণে ৫টি প্রজাতি।
এলাপিডি
এলাপিডি (), বা এলাপিড হচ্ছে গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত বিষধর সাপসমূহের একটি পরিবার। এর মূল বিস্তৃতি ভারত মহাসাগরীয় ও প্রশান্ত মহাসাগরীয় অঞ্চলে। এলাপিড ("Elapid") শব্দটি এসেছে গ্রিক শব্দ থেকে, যার বাংলা অর্থ "সমুদ্রের মাছ"; ইংরেজি: ""। এদের আকৃতির একটি বিস্তৃত সীমা আছে, এবং সেটা মাত্র ১৮ সেন্টিমিটার দৈর্ঘের ড্রাইসডালিয়া ("Drysdalia") থেকে ৬ মিটার লম্বা শঙ্খচূড়ও হতে পারে। এখন পর্যন্ত এই পরিবারভুক্ত ৬১টি গণ এবং ৩২৫টি প্রজাতি কথা জানা যায়
ভূ-পৃষ্ঠে ইউরোপ ব্যতীত সমগ্র গ্রীষ্মমণ্ডলীয় ও নাতিশীতোষ্ণ অঞ্চল জুড়েই এলাপিডি পরিবারভুক্ত সাপের বিস্তৃতি লক্ষ্য করা যায়। আর এই পরিবারভুক্ত সামুদ্রিক সাপসমূহ মূলত দেখা যায় ভারত মহাসাগর ও দক্ষিণ পশ্চিম প্রশান্ত মহাসাগরীয় অঞ্চলে। ব্যতিক্রমীভাবে এই পরিবারভুক্ত পেলামিস প্লাটুরাস ("Pelamis platura") সাপের উপস্থিতি প্রশান্ত মহাসাগর পেরিয়ে মধ্য ও দক্ষিণ আমেরিকাতেও দেখা যায়।
সকল এলাপিড-ই বিষাক্ত এবং কিছু কিছু এলাপিডের বিষ মারণঘাতী। বিষ বেশিরভাগ ক্ষেত্রে নিউরোটক্সিক, এবং এটিকে ভাইপারের প্রোটিওলাইটিক বিষ থেকেও মারাত্মক ধরা হয়। এই পরিবারভুক্ত এবং সেই সাথে পৃথিবীর দীর্ঘতম সাপ শঙ্খচূড় বা রাজ গোখরা () যথেস্ট দূরত্ব বজায় রেখে দংশন করতে পারে, এবং একটি দংশনে যথেষ্ট পরিমাণ বিষ আক্রান্তের শরীরে প্রবেশ করিয়ে দিতে সক্ষম। আরকটি প্রজাতি, ব্ল্যাক মাম্বাও () নিজেকে হুমকির সম্মুখীন মনে করলে মরণঘাতী দংশন করার ক্ষমতা রাখে। সেই সাথে ব্ল্যাক মাম্বা আফ্রিকার দীর্ঘতম, পৃথিবীর দ্বিতীয় দীর্ঘতম, এবং পৃথিবীর সবচেয়ে দ্রুতগামী এবং আক্রমণাত্বক সাপ হিসেবে স্বীকৃত। অনেক বিশেষজ্ঞই এলাপিডি পরিবারভুক্ত এই সাপ দুটিকে বিশ্বের সবচেয়ে বিপজ্জনক সাপ বলে অভিহিত করেছেন। এছাড়াও এলাপিড পরিবারভুক্ত আরো দুটি সাপ সারা বিশ্বেই যথেষ্ট বিখ্যাত। এর একটি হচ্ছে ইনল্যান্ড টাইপ্যান (); যা ভূমিতে অবস্থিত বিশ্বের সবচেয়ে বিষধর সাপ। এবং আরো আছে সামুদ্রিক সাপ হাইড্রোফিস বেলচেরি (), যা জল-স্থল নির্বিশেষে পৃথিবীতে প্রাপ্ত সবচেয়ে বিষধর সাপ হিসেবে প্রমাণিত।
ভাইপারিডি
ভাইপারিডি (), যা ভাইপার বা ভাইপারিডস নামেও পরিচিত। এটি পৃথিবীতে প্রাপ্ত বিষধর সাপসমূহের চারটি পরিবারের একটি। অ্যান্টার্কটিকা, অস্ট্রেলিয়া, নিউ জিল্যান্ড, আয়ারল্যান্ড, মাদাগাস্কার, হাওয়াই, এবং আর্কটিক মেরুবৃত্তীয় অঞ্চল ব্যতীত সারা বিশ্ব জুড়েই এটির বিস্তৃতি লক্ষ্য করা যায়। এই পরিবারভুক্ত প্রায় সকল সাপেরই লম্বা ও কার্যকারী বিষদাঁত আছে, যা আক্রান্তের দেহে বিষ প্রবেশের সময় গভীরভাবে দাঁত ফোটাতে পারে। এখন পর্যন্ত এই পরিবারের চারটি উপ-পরিবার পাওয়া যায়।
ভাইপারিডি পরিবারভুক্ত সাপের বিস্তৃতি দেখা যায় আমেরিকা, আফ্রিকা ও ইউরেশিয়া অঞ্চলে। আমেরিকায় দক্ষিণ কানাডা থেকে দক্ষিণ দিকে যুক্তরাষ্ট্র, মেক্সিকো, মধ্য আফ্রিকা, এবং দক্ষিণ আমেরিকার আর্জেন্টিনা পর্যন্তও এ সাপ দেখতে পাওয়া যায়। আফ্রিকা হয়ে ইউরেশীয় অঞ্চলে ও স্পেন, ইংল্যান্ড, পশ্চিমের স্ক্যান্ডিনেভীয় অঞ্চলসমূহে, আর্কটিক মেরুবৃত্তীয় অঞ্চল, পূর্বের ওখট্‌স্ক সাগরীয় অঞ্চল, আরবীয় সমভূমি, ভারত, এবং উপকূলীয় দক্ষিণ-পূর্ব এশিয়া (জাভা, সেলেবেস, ফিলিপাইন) সহ বিস্তির্ণ এলাকা জুড়ে এই সাপের বিচরণ লক্ষ্য করা যায়। পৃথিবীতে অ্যান্টার্কটিকা ও অস্ট্রেলিয়া ব্যতীত সমস্ত মহাদেশগুলোতেই ভাইপারিডি পরিবারভুক্ত সাপের অস্তিত্ব আছে।
সামুদ্রিক সাপ
সামুদ্রিক সাপ () হচ্ছে এক প্রকার বিষধর এলাপিড সাপ, যারা তাদের জীবনের পুরোটা বা বেশিরভাগ সময় সমুদ্রে কাটায়। যদিও স্থলজ সাপ থেকে এদের উৎপত্তি ও বিকাশ, তবুও এদের সবাই তাদের সম্পূর্ণ জীবনটাই সমুদ্রের জলজ পরিবেশে কাটিয়ে দেয়, এবং তাঁরা কখনোই স্থলভাগে আসে না। ব্যতীক্রমতা ঘটে শুধু লেটিকডা গণের () ক্ষেত্রে। এই গণের সাপসমূহের পূর্ববংশধরদের বৈশিষ্ট্য সমুন্নত রয়েছে, এবং তাঁরা তাদের জীবনের স্বল্প একটি ভাগ স্থলভাগে কাটায়। ভারত ও প্রশান্ত মহাসাগরের উষ্ণ সমুদ্র স্রোতের অঞ্চলে সামুদ্রিক সাপের বিস্তৃতি লক্ষ্য করা যায়। এদের সবারই প্যাডেলর বা পা-দানির মতো লেজ রয়েছে, এবং অনেকের রয়েছে পার্শ্বীয় প্রতিসাম্য শরীর, যা অনেকটা সামুদ্রিক বাইন মাছের সাথে সাদৃশ্যপূর্ণ। সামুদ্রিক সাপের মাছের মতো ফুলকা নেই, তাই শ্বসনকার্য সম্পাদনের জন্য তাদের নিয়মিত পানির ওপরে উঠে আসতে হয়। জলজ এবং বায়ু শ্বাস-প্রশ্বাসযোগ্য মেরুদণ্ডীদের মধ্যে এরা অন্যতম। সামুদ্রিক সাপের মধ্যে কিছু সাপ ও তাঁদের প্রজাতিসমূহ বিশ্বের সবচেয়ে বিষধর হিসেবে স্বীকৃত। এদের মধ্যে কিছু আছে যারা আচরণগতভাবে যথেষ্ট শান্তিপ্রিয়, নিরীহ, এবং শুধুমাত্র তখনই দংশন করে যখন তাঁরা নিজেদেরকে হুমকির সম্মুখীন মনে করে। এছাড়া বাকি প্রজাতিগুলো অনেক বেশি আক্রমণাত্মক। এখন পর্যন্ত সামুদ্রিক সাপের অন্তর্ভুক্ত ১৭টি গণ এবং ৬২টি প্রজাতি পাওয়া গেছে।
সান্টাক্লজ
সান্টাক্লজ (ইংরেজি: Santa Claus) পাশ্চাত্য সংস্কৃতির একটি কিংবদন্তি চরিত্র। তিনি সেইন্ট নিকোলাস (ইংরেজি: Saint Nicholas), ফাদার খ্রিষ্টমাস (ইংরেজি: Father Christmas), ক্রিস ক্রিঙ্গল (ইংরেজি: Kris Kringle) বা সাধারণভাবে "সান্টা" (ইংরেজি: "Santa") নামে পরিচিত। প্রচলিত বিশ্বাস অনুযায়ী, তিনি খ্রিষ্টমাস ইভ বা ২৪ ডিসেম্বর তারিখের সন্ধ্যায় এবং মধ্যরাতে অথবা ফিস্ট ডে বা ৬ ডিসেম্বর তারিখে (সেন্ট নিকোলাস ডে) ভাল ছেলেমেয়েদের বাড়ি বাড়ি ঘুরে তাদের উপহার দিয়ে যান। এই কিংবদন্তির উৎস ঐতিহাসিক চরিত্র উপহার-প্রদানকারী সেন্ট নিকোলাসের জীবন সংক্রান্ত সন্তজৈবনিক উপাদানসমূহ। গ্রিক ও বাইজানটাইন লোককথাতেও বাসিল অফ সিসেরিয়া সংক্রান্ত একই প্রকারের একটি কিংবদন্তির উপাখ্যান বর্ণিত হয়েছে। বাসিলের ফিস্ট ডে বা ভোজদিবস পয়লা জানুয়ারি গ্রিসে উপহার আদানপ্রদানের দিন।
সেন্ট নিকোলাসের প্রকৃত চিত্রটি ছিল এক বিশপের আলখাল্লা পরিচিত সন্তের চিত্র। কিন্তু আজকের সান্টাক্লজ সাধারণত হন কোনো স্থূলকায়, হাস্যমুখর এবং সাদা-দাড়িবিশিষ্ট ব্যক্তি; তাঁর পরনে থাকে সাদা কলার ও কাফযুক্ত লাল কোট, সাদা কাফযুক্ত লাল ট্রাউজার্স, কালো চামড়ার বেল্ট ও বুটজুতো। ঊনবিংশ শতাব্দীতে বিশিষ্ট ক্যারিকেচারিস্ট ও রাজনৈতিক কার্টুনিস্ট টমাস নাস্টের প্রভাবে যুক্তরাষ্ট্র ও কানাডায় সান্টাক্লজের এই রূপটি জনপ্রিয়তা লাভ করে। এই রূপকল্পের প্রচার ও তার জনপ্রিয়তার প্রসারে সহায়তা করে একাধিক গান, রেডিও, টেলিভিশন ও চলচ্চিত্র। যুক্তরাজ্য ও ইউরোপে সান্টাক্লজের রূপটি আমেরিকান সান্টার মতো হলেও এই অঞ্চলে তিনি "ফাদার খ্রিষ্টমাস" নামেই সমধিক পরিচিত।
সান্টাক্লজ-সংক্রান্ত একটি কিংবদন্তি অনুসারে, তিনি সুদূর উত্তরে এক চিরতুষারাবৃত দেশে বাস করেন। আবার সান্টাক্লজ-সংক্রান্ত আমেরিকান উপাখ্যান অনুসারে, তাঁর নিবাস উত্তর মেরুতে। অন্যদিকে ফাদার খ্রিষ্টমাসের নিবাস মনে করা হয় ফিনল্যান্ডের, ল্যাপল্যান্ড প্রদেশের কোরভাটুনটুরি পার্বত্য অঞ্চলে। সান্টাক্লজ তাঁর স্ত্রী মিসেস ক্লজ, অসংখ্য জাদুক্ষমতাসম্পন্ন এলফ, এবং আট-নয়টি উড়ন্ত বলগাহরিণের সঙ্গে বাস করেন। অপর একটি উপাখ্যান অনুসারে, সান্টাক্লজ সারা বিশ্বের শিশুদের একটি তালিকা প্রস্তুত করে তাদের আচরণ ("দুষ্টু" ও "লক্ষ্মী") অনুযায়ী দুই ভাগে ভাগ করেন। তারপর খ্রিষ্টমাস ইভের রাতে তিনি লক্ষ্মী ছেলেমেয়েদের খেলনা, লজঞ্চুস ও অন্যান্য উপহার দেন এবং কখনও কখনও দুষ্টু ছেলেমেয়েদের কয়লা দিয়ে যান। এই কাজ তিনি সম্পন্ন করেন তাঁর কারখানায় কর্মরত এলফ ও তাঁর স্লেজগাড়ির বাহক বলগাহরিণগুলির মাধ্যমে।
অন্যদিকে, শিশুদের সান্টাক্লজ-সংক্রান্ত বিশ্বাসগুলি শিক্ষা দেওয়ার বিপক্ষেও কেউ কেউ মত প্রকাশ করেন। কোনো কোনো খ্রিষ্টান মনে করেন, সান্টা সংস্কৃতি ধর্মীয় উৎস ও বড়দিনের উদ্দেশ্য থেকে জনসাধারণকে বিচ্যুত করছে। অন্যান্য সমালোচকদের মতে, সান্টাক্লজ-সংক্রান্ত উপকথাটি একটি সুবিন্যস্ত মিথ্যা; এবং যেকোনো পিতামাতার পক্ষেই তাদের ছেলেমেয়েদের এই মিথ্যা অস্তিত্বে বিশ্বাস স্থাপনে শিক্ষাদান অনৈতিক।. আবার কেউ কেউ সান্টাক্লজকে বড়দিনের ছুটির বাণিজ্যকরণের প্রতীক হিসেবে তার বিরোধিতা করে থাকেন।
ফাদার খ্রিষ্টমাস
ফাদার খ্রিষ্টমাস (ইংরেজি: Father Christmas) একাধিক ইংরেজি-ভাষী দেশে ব্যবহৃত বড়দিন-সংক্রান্ত প্রতীকী চরিত্রটির নাম। অন্যান্য একাধিক দেশে আবার একই নামের (বিভিন্ন ভাষায়) সমরূপ চরিত্রের উপস্থিতি লক্ষ্য করা যায়; যেমন: ফ্রান্সে "Père Noël", স্পেনে "Papá Noel", মালটায় "il-Krismis Fader", ব্রাজিলে "Papai Noel", পর্তুগালে "Pai Natal", ইতালিতে "Babbo Natale" এবং রোমানিয়ায় "Moş Crăciun"। বিগত শতাব্দীগুলিতে ইংরেজ ফাদার খ্রিষ্টমাস ওল্ড ফাদার খ্রিষ্টমাস, স্যার খ্রিষ্টমাস ও লর্ড খ্রিষ্টমাস নামেও পরিচিত ছিলেন।
ফাদার খ্রিষ্টমাস বড়দিনের আনন্দ-উচ্ছ্বাসের প্রতীক; তবে তিনি উপহার প্রদানকারী নন; এমনকি শিশুদের সঙ্গেও তাঁর বিশেষ কোনো যোগ নেই। চার্চ-ইতিহাসের প্রাক-আধুনিক উপহার-প্রদানকারী চরিত্র হলেন "সেন্ট নিকোলাস"। "সিন্টারক্লাস" ও তাঁর উপকথা ফাদার খ্রিষ্টমাসের ব্রিটিশ চরিত্রটির সঙ্গে মিশে গিয়ে আমেরিকানদের কাছে "সান্টাক্লজ" নামে পরিচিত হয়েছে। সান্টাক্লজের মতো ফাদার খ্রিষ্টমাসও প্রাচীন বিশ্বাস ওডেনের (নর্সদের নিকট ওডিন) সঙ্গে সম্পর্কযুক্ত।
ইংরেজি-ভাষী বিশ্বের "ফাদার খ্রিষ্টমাস" নামক চরিত্রটি মার্কিন যুক্তরাষ্ট্রের সান্টাক্লজ চরিত্রটি সৃজনের মূল অনুপ্রেরণা। যুক্তরাজ্য ও অন্যান্য অঞ্চলে এখন অনেকেই এই দুই চরিত্রকে পরস্পরের পরিপূরক মনে করেন। যদিও "ফাদার খ্রিষ্টমাস" ও "সান্টাক্লজ" নামক চরিত্রদুটি এখন কার্যত পরস্পর থেকে অবিচ্ছেদ্য হয়ে উঠেছে, তবু এদের উৎস ঐতিহাসিকভাবে ভিন্ন এবং সেই কারণেই এরা একক ব্যক্তিত্ব নন। সি. এস. লুইস ও জে. আর. আর. টলকিন প্রমুখ অ-আমেরিকান লেখকবৃন্দ আবার সান্টাক্লজের বদলে ফাদার খ্রিষ্টমাসের ঐতিহাসিক চরিত্রটিই গ্রহণ করেছেন।
হ্যামবার্গার
হ্যামবার্গার (ইংরেজি: hamburger) (বীফ বার্গার, বার্গার স্যান্ডউইচ, বার্গার বা হ্যামবুর্গ নামেও পরিচিত) বা বার্গার (burger) হচ্ছে একপ্রকার স্যান্ডউইচ সদৃশ খাবার যা দুই প্রস্থ রুটির মধ্যে রান্না করা কিমা মাংস দিয়ে তৈরি করা হয়। মাংস হিসেবে সাধারণত গরু ব্যবহার করা হলেও শূকর, টার্কি, বা বিভিন্ন রকম মাংসের মিশ্রণ ব্যবহার করা হয়। বাংলাদেশে বার্গারে মাংস হিসেবে প্রধানত ব্যবহৃত হয় মুরগী ও গরুর মাংস, এছাড়া কিছু কিছু স্থানে খাসী, অর্থাৎ ছাগলের মাংসের চলও দেখা যায়। বার্গারের রুটি বা বান তৈরিতে প্রধানত গমের আটা ব্যবহৃত হয়। এছাড়া রুটি হিসেবে বানের বদলে সাধারণ দু প্রস্থ পাউরুটির ব্যবহারও স্বীকৃত। হ্যামবার্গার তৈরি ও পরিবেশনে প্রায়ই সময়ই যে উপাদানগুলো ব্যবহৃত হয় তা হচ্ছে, লেটুস, টমেটো, পেঁয়াজ, শসা, পনির, এবং সস, যেমন: মাস্টার্ড, মেয়নেজ, এবং টমেটো কেচাপ। এই তিন ধরনের সস এবং অন্যান্য উপকরণ গ্রহণ করা সম্পূর্ণ ক্রেতার ইচ্ছার ওপর নির্ভরশীল।
"হ্যামবার্গার" শব্দটি এসেছে জার্মানির দ্বিতীয় বৃহত্তম শহর হ্যামবুর্গ থেকে। সেখান থেকে এক সময় প্রচুর মানুষ অভিবাসী হিসেবে যুক্তরাষ্ট্রে পাড়ি জমিয়েছিলো। জার্মান ভাষায় "Burg" অর্থ "দূর্গ", আগে এর দ্বারা শহর/উপশহর বোঝানো হতো। বুর্গার অর্থ বুর্গ শহর থেকে যিনি এসেছেন, অর্থাৎ লন্ডন থেকে আসা ব্যক্তিকে যেমন লন্ডনার বলা হয়। জার্মান ভাষায় "হ্যামবার্গার" একটি বর্ণনামূলক বিশেষ্য হিসেবেও ব্যবহৃত হতে পারে, যার অর্থ হ্যামবুর্গ থেকে আগত কোনো বস্তু।
মায়োত
মায়োত (ফরাসি: Mayotte, ]; (সোয়াহিলি আঞ্চলিক ভাষা): "Maore", ; মালাগাসি: "Mahori"), ফ্রান্সের একটি যৌথ বিভাগ যা সাগরের মাঝে দুইটি দ্বীপ নিয়ে গঠিত হয়েছে, বড় ভূমি ("Grande Terre") এবং ছোট ভূমি ("Petite Terre")। এটি ভারত মহাসাগরের মোজাম্বিক খালের উত্তরে মাদাগাস্কার এবং মোজাম্বিকের উত্তর অংশের মধ্যে অবস্থিত।
বরুণ রায়
কমরেড বরুণ রায় প্রকৃত নাম প্রসূন কান্তি রায় (১০ই নভেম্বর, ১৯২২ - ৮ই ডিসেম্বর, ২০০৯) বাংলাদেশী রাজনীতিবিদ। তেভাগা আন্দোলন, ভাষা আন্দোলন, ভাসান-পানি আন্দোলন মুক্তিযুদ্ধ সহ কৃষক-শ্রমিক-মেহনতী জনতার মুক্তির সংগ্রামের প্রায় প্রতিটি আন্দোলনে তিনি সক্রিয় অংশ নিয়েছেন। এ কারণে তাকে অনেক সময় কারাবরণ করতে হয়েছে। শুধু পাকিস্তান আমলেই তিনি ১৪ বছর জেলে কাটিয়েছেন।
কমরেড বরুন রায়ের জন্ম ১৯২২ সালের ১ নভেম্বর তারিখে সুনামগঞ্জ জেলার জামালগঞ্জ উপজেলার বেহেলী গ্রামের এক সম্ভ্রান্ত জমিদার পরিবারে। বাবা করুনা সিন্ধু রায় (প্রজা বাবু)। করুনাসিন্ধু রায় একটি সামন্ত পরিবারে জন্ম নিলেও বেছে নিয়েছিলেন কৃষক প্রজার পক্ষের রাজনীতি। তিনি আসাম প্রাদেশিক পরিষদের এমএলএ ছিলেন।
কুমিল্লা-ব্রাহ্মণবাড়িয়া মোগরা হাইস্কুল থেকে তিনি ১৯৪২ সালে প্রবেশিকা পরীক্ষায় উত্তীর্ণ হন। বিদ্যালয়ে পড়াশুনাকালে তিনি প্রগতিশীল ছাত্র সংগঠনের সাথে যুক্ত হন। আন্তরিকতা ও সাংগঠনিক দক্ষতার কারণে অল্প সময়ের মধ্যেই তিনি নেতৃত্বের কাতারে চলে আসতে সক্ষম হন। ছাত্র ফেডারেশনের কর্মী হিসাবে বরুণ রায় কমিউনিস্ট পার্টির সংস্পর্শে আসেন। মাত্র ২০ বছর বয়সে ১৯৪২ সালে ভারতীয় কমিউনিষ্ট পার্টির পূর্ণ সদস্য পদ লাভ করেন।। ১৯৪২ সালে স্বাধীনতা দিবস পালন করার সময় তাঁকে গ্রেপ্তার করে জেলে পাঠানো হয়। বরুণ রায় আই এ ভর্তি হন সুনামগঞ্জ সরকারি কলেজে। এই কলেজ থেকে তিনি ১৯৪৭ সালে আই এ পাসের স্বীকৃতি অর্জন করেন। ১৯৪৮ সালে সিলেট তিনি এম সি কলেজে বি এ প্রথম বর্ষে ভর্তি হন। এ সময় তিনি পার্টি ও ছাত্র ফেডারেশনের কাজে নিজেকে একজন সার্বক্ষণিক হিসেবে নিযুক্ত করেন।
১৯৪৯ সালে তিনি পুনরায় গ্রেপ্তার হন। ৫২'র ভাষা আন্দোলনেও তিনি গুরুত্বপূর্ণ ভূমিকা পালন করেন। এ সময় একটানা ১৯৫৩ সাল পর্যন্ত তিনি জেলে ছিলেন। এরপর মুক্তি পেলেও রাখা হয় নজরবন্দি করে। ১৯৫৪ সালের নির্বাচনে তিনি বিপুল ভোটে প্রাদেশিক পরিষদের সদস্য নির্বাচিত হন। ১৯৫৮ সালে আইয়ুব খান সামরিক ফরমান জারি করলে বরুণ রায়কে আবারো গ্রেপ্তার করা হয়। এ সময় দীর্ঘ ৫ বছর কারাগারে থাকতে হয়। ১৯৬৮-৬৯ সালে গণ আন্দোলনের সময় তিনি প্রকাশ্যে চলাফেরা থেকে বিরত থাকেন। তিনি মুক্তিযুদ্ধের অন্যতম সংগঠক। ১৯৭১ সালের মহান মুক্তিযুদ্ধে ‘ন্যাপ-কমিউনিস্ট পার্টি-ছাত্র ইউনিয়নের’ যৌথ গেরিলা বাহিনীর সংগঠকের দায়িত্ব পালন করেন। ১৯৮০ সালে জেনারেল জিয়াউর রহমানের আমলে তাঁকে আবার গ্রেপ্তার করা হয়। ১৯৮৬ সালের জাতীয় সংসদ নির্বাচনে (১৫ দলের প্রার্থী হিসাবে) কমিউনিস্ট পার্টির প্রার্থী হিসাবে তিনি সুনামগঞ্জ-১ আসন থেকে জয়লাভ করেন। ১৯৮৭ সালে এরশাদ-বিরোধী আন্দোলন চলাকালে তাঁকে আবার গ্রেপ্তার করে জেলে পাঠানো হয়। তিনি ১৯৯০ সালে বার্ধক্যের কারণে সক্রিয় রাজনীতি থেকে অবসর নেন। শেষ বয়সে তিনি মণি সিংহ-ফরহাদ স্মৃতি ট্রাস্টের সঙ্গে জড়িত ছিলেন। তাঁর স্ত্রী শীলা রায় শিক্ষা আন্দোলনের নেত্রী এবং একমাত্র পুত্র সাগর রায় বর্তমানে প্রবাসী।